Morea

{{Taxobox
| name = MoreaMuraena helena 
| image = Muraena helena.007 - Aquarium Finisterrae.jpg
| image_width = 250px
| image_caption= Muraena helena no Aquarium Finisterrae
| regnum = Animalia
| phylum = Chordata
| subphylum = Vertebrata
| infraphylum = Gnathostomata
| superclassis = Osteichthyes
| classis = Actinopterygii
| subclassis = Neopterygii
| infraclassis = Teleostei
| superordo = Elopomorpha
| ordo = Anguilliformes
| subordo = Muraenoidei
| familia = Muraenidae
| genus = Muraena
| species = M. helena
| binomial = Muraena helena
| binomial_authority = Linnaeus, 1758
| synonyms =
 Muraena australiae <small>Richardson, 1848
}}
A morea (Muraena helena, Linnaeus 1758), é un peixe teleósteo da orde dos angüiliformes e familia dos murénidos.

 Etimoloxía 
O nome deriva do latín muraena, co mesmo significado.Diccionario ilustrado latino-español español-latino VOX.
Madrid: Bibliograf S.A. 19ª ed., 1991. ISBN 84-7153-197-6.

 Descrición 
É de corpo serpentiforme, alongado ata alcanzar tamaños de 130–150 cm de lonxitude, sen escamas. A cor é variable pero normalmente acastañada, con manchas irregulares amarelas ou abrancazadas; coa idade adquiren tons azulados.

Posúe unha aleta dorsal e unha anal, continuas e fusionadas coa caudal; unha funda dérmica protexe as aletas dorsal e anal. Carece de aletas pectorais e as aberturas branquiais redúcense a uns pequenos orificios rodeados dunha orla negra.

A cabeza é pequena, curta e alta, con ollos pequenos e unha forte boca provista de numerosos dentes longos e afiados; tamén ten dentes no vómer, pero estes son moito máis pequenos. A comisura da boca é posterior á posición dos ollos.

A súa mordedura é velenosa por mor dunha secreción hemolítica que producen na súa mucosa palatina, pero en calquera caso pode provocar graves feridas e infeccións.

 Hábitat e bioloxía 
A morea vive nas costas do Atlántico oriental, desde as illas Británicas a Senegal, incluíndo as illas Azores, Madeira, Canarias e de Cabo Verde así como no Mediterráneo, ata o mar Negro.

Vive xeralmente entre as rochas, agochada nas fendeduras e ocos dos fondos rochosos dos que, durante o día, só asoma a cabeza, á espera de que pase unha presa sobre a que lanzarse.

É activa de noite, capturando peixes e cefalópodos, dos que se alimenta.

 Interese pesqueiro e comercial 
miniatura|dereita|350px|Moreas expostas á venda.
Péscase habitualmente mediante pesca submarina, aínda que tamén, ocasionalmente, con nasas e palangrees.

Resulta pouco apreciada na cociña galega, se ben nas costas mediterráneas é unha especie de consumo habitual.

 Notas 

 Véxase tamén 

 Bibliografía 
 DIRECCIÓN XERAL DE FORMACIÓN PESQUEIRA: Guía do consumidor de peixe fresco''. Xunta de Galicia 1999.

 Outros artigos 
 Angüiliformes
 Murénidos
 Ligazóns externas 
 Ficha de Asturnatura.com 
 Muraena helena Linnaeus, 1758 Ampla información da morea, en FishBase 	
 Descrición da morea 

Categoría:Angüiliformes
Categoría:Animais descritos en 1758